CELEX: 32011R0761
Language: lv
Date: 2011-07-29 00:00:00
Title: Komisijas Īstenošanas regula (ES) Nr. 761/2011 ( 2011. gada 29. jūlijs ) par atsevišķu preču klasifikāciju kombinētajā nomenklatūrā

3.8.2011   
            
            
               LV
            
            
               Eiropas Savienības Oficiālais Vēstnesis
            
            
               L 200/1
            
         KOMISIJAS ĪSTENOŠANAS REGULA (ES) Nr. 761/2011
   (2011. gada 29. jūlijs)
   par atsevišķu preču klasifikāciju kombinētajā nomenklatūrā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu (1) un jo īpaši tās 9. panta 1. punkta a) apakšpunktu,
   tā kā:
   
               (1)
            
            
               Lai nodrošinātu Regulai (EEK) Nr. 2658/87 pievienotās kombinētās nomenklatūras vienveidīgu piemērošanu, ir jāpieņem noteikumi par šīs regulas pielikumā minēto preču klasifikāciju.
            
         
               (2)
            
            
               Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kas pilnīgi vai daļēji balstās uz KN vai pievieno tai papildu apakšnodaļas un ir izveidota ar īpašiem Savienības noteikumiem, lai piemērotu tarifu vai citus pasākumus, kas saistīti ar preču tirdzniecību
            
         
               (3)
            
            
               Šīs regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem jāklasificē saskaņā ar minētās tabulas 2. ailē norādīto KN kodu atbilstīgi 3. ailē noteiktajam pamatojumam
            
         
               (4)
            
            
               Ir lietderīgi paredzēt, ka saistošo izziņu par tarifu, ko attiecībā uz preču klasifikāciju kombinētajā nomenklatūrā izdevušas dalībvalstu muitas iestādes, bet kas neatbilst šās regulas noteikumiem, šās izziņas turētājs var turpināt izmantot trīs mēnešus saskaņā ar 12. panta 6. punktu Padomes 1992. gada 12. oktobra Regulā (EEK) Nr. 2913/92 par Kopienas Muitas kodeksa izveidi (2).
            
         
               (5)
            
            
               Šajā regulā paredzētie pasākumi ir saskaņā ar Muitas kodeksa komitejas atzinumu,
            
         IR PIEŅĒMUSI ŠO REGULU.
   1. pants
   Pielikuma tabulas 1. ailē aprakstītās preces kombinētajā nomenklatūrā klasificē ar tabulas 2. ailē norādīto KN kodu.
   2. pants
   Saistošo izziņu par tarifu, ko izdevušas dalībvalstu muitas iestādes, bet kas neatbilst šīs regulas noteikumiem, saskaņā ar Regulas (EEK) Nr. 2913/92 12. panta 6. punktu var turpināt izmantot trīs mēnešus.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2011. gada 29. jūlijā
      
         
            Komisijas un tās priekšsēdētāja vārdā –
         
            Komisijas loceklis
         
         Algirdas ŠEMETA
      
   
   
      (1)  OV L 256, 7.9.1987., 1. lpp.
   
      (2)  OV L 302, 19.10.1992., 1. lpp.
   
      PIELIKUMS
      
                  Preču apraksts
               
               
                  Klasifikācija
                  (KN kods)
               
               
                  Pamatojums
               
            
                  (1)
               
               
                  (2)
               
               
                  (3)
               
            
                  Savienotājelements, kas sastāv no plastmasas korpusa ar atverēm abās pusēs šķidrumu ieplūšanai un izplūšanai. Tam ir skrūvējams vāciņš un slēgmehānisms kontroles pretvārsta veidā.
                  Savienotāju izmanto medicīnisko infūziju sistēmās. Vienu pusi pievieno caurulītei, bet otru pusi — šļircei vai infūzijas caurulītei. Slēgmehānisms atveras, kad savienotājs ir pievienots šļircei vai infūzijas caurulītei, un aizveras, kad to noņem, šādā veidā nepieļaujot šķidruma noplūdi un gaisa iekļūšanu infūzijas laikā.
                  Savienotāji ir sterilos vai nesterilos iepakojumos.
                  
                      (1)
                     Sk. attēlu.
               
               
                  8481 30 99
               
               
                  Klasifikācija noteikta, ievērojot 1. un 6. vispārīgo kombinētās nomenklatūras interpretācijas noteikumu, 90. nodaļas 1. g) piezīmi un KN kodu 8481, 8481 30 un 8481 30 99 formulējumu.
                  Ņemot vērā savienotāja funkciju, fiziskās īpašības un darbības veidu, tas ir uzskatāms par apakšpozīcijas 8481 30 kontroles pretvārstu, jo to izmanto, lai regulētu šķidrumu plūsmu, atverot vai aizverot slēgmehānismu un ļaujot šķidrumam plūst tam cauri tikai vienā virzienā (sk. arī harmonizētās sistēmas paskaidrojumus par pozīciju 8481).
                  Atbilstīgi 90. nodaļas 1. g) piezīmei produkts nav klasificējams pozīcijā 9018 kā medicīnas instrumenti un ierīces.
                  Turklāt, pat ja produkts ir sterilā iepakojumā, tas nav identificējams kā pozīcijas 9018 produkts.
                  Tāpēc produktu klasificē ar KN kodu 8481 30 99 kā plastmasas kontroles pretvārstu.
               
            
         
      
         (1)  Attēls pievienots tikai informācijai.